ทองปิดลบ 1.2 ดอลล์
สัญญาทองคำตลาดนิวยอร์กปิดลดลง1.2 ดอลล์  นักลงทุนลุ้นประชุมเฟด
13 ก.ย. 2555

สัญญาทองคำตลาดนิวยอร์กปิดลดลง1.2 ดอลล์  นักลงทุนลุ้นประชุมเฟด
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 1.2 ดอลลาร์ หรือ 0.07% ปิดที่ 1,733.7 ดอลลาร์/ออนซ์
นักลงทุนระมัดระวังการซื้อขายก่อนที่จะทราบผลการประชุมของเฟดในวันนี้ อย่างไรก็ตาม มีการคาดการณ์ว่าเฟดจะประกาศใช้มาตรการกระตุ้นเศรษฐกิจ หรืออาจจะใช้มาตรการผ่อนคลายเชิงปริมาณรอบที่ 3 (QE3) หลังจากมีข้อมูลบ่งชี้ถึงความอ่อนแอของเศรษฐกิจสหรัฐ รวมถึงตัวเลขจ้างงานนอกภาคการเกษตรเดือนส.ค.ของสหรัฐที่เพิ่มขึ้นเพียง 96,000 ตำแหน่ง ซึ่งน้อยกว่าที่นักเศรษฐศาสตร์คาดว่าจะเพิ่มขึ้น 125,000 ตำแหน่ง
สัญญาทองคำได้รับแรงหนุนในระหว่างวัน หลังจากศาลรัฐธรรมนูญเยอรมนีอนุมัติการให้สัตยาบันรับรองกองทุนกลไกรักษาเสถียรภาพยุโรป (ESM) เมื่อวานนี้ ซึ่งจะเป็นการปูทางให้ ESM เป็นเครื่องมือที่มีประสิทธิภาพในการกู้วิกฤตยูโรโซนได้ 
ทั้งนี้ ESM เป็นกองทุนช่วยเหลือถาวรของสหภาพยุโรปและมีวงเงิน 5 แสนล้านยูโร ซึ่งจะดำเนินการต่อจากกองทุนรักษาเสถียรภาพการเงินยุโรป (EFSF) นั้น แต่เดิมมีแผนที่จะเริ่มดำเนินการในวันที่ 1 ก.ค.